**รายงานการประชุมคณะกรรมการกองทุนหลักประกันสุขภาพเทศบาลตำบลเวียง**

**ครั้งที่ 2/2564**

**วันศุกร์ที่ 18 เดือน มิถุนายน พ.ศ.2564**

**เวลา 13.30 น.**

**ณ ห้องประชุมอเนกประสงค์ชั้น 2 สำนักงานเทศบาลตำบลเวียง**

\*\*\*\*\*\*\*\*\*\*\*\*\*\*\*\*

**รายชื่อผู้เข้าร่วมประชุม** ตามเอกสารแนบ

**เริ่มประชุมเวลา** 13.30น.

|  |  |
| --- | --- |
|  | นายสุธน บุญทอง ประธานกองทุนหลักประกันสุขภาพเทศบาลตำบลเวียง เป็นประธานในที่ประชุม ได้กล่าวเปิดประชุมและดำเนินการประชุมตามระเบียบวาระการประชุมดังนี้ |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
|  | **1.1 รายงานสถานการณ์การเงินเดือนเมษายน - พฤษภาคม 2564** |
| นายสุธน บุญทอง | ขอเชิญกรรมการและผู้ช่วยเลขานุการฯ ได้รายงานให้ที่ประชุมทราบถึงสถานะทางการเงินของกองทุนฯ |
| นางรัตน์สุดา เพชรย้อยกรรมการและผู้ช่วยเลขาฯ | ได้รายงานสถานะการเงินตั้งแต่เดือน เมษายน 2564 – พฤษภาคม 2564 ให้ที่ประชุมทราบ ดังนี้ |
|  | **เมษายน 2564****พฤษภาคม 2564**  |
| ที่ประชุม | รับทราบ |
|  |  |
| **ระเบียบวาระที่ 2** | **เรื่องรับรองรายงานการประชุมครั้งที่แล้ว** |

|  |  |
| --- | --- |
|  | **2.1 รับรองรายงานการประชุมครั้งที่ 1/2564 เมื่อวันที่ 9 เมษายน 2564** |
| นางรัตน์สุดา เพชรย้อยกรรมการและผู้ช่วยเลขาฯ | ครั้งที่ผ่านมาได้มีการประชุมคณะกรรมการฯ เป็นการประชุมครั้งที่ 1/2564 เมื่อวันที่ 9 เมษายน 2564 รายละเอียดตามเอกสารที่ได้แจกให้คณะกรรมการฯ ทุกท่านแล้ว ขอให้พิจารณาและหากมีข้อเพิ่มเติมแก้ไขขอให้แจ้งในที่ประชุม |
| มติที่ประชุม | มีมติเห็นชอบรายงานการประชุมครั้งที่ 1/2564 เมื่อวันที่ 9 เมษายน 2564 |
|  |  |
| **ระเบียบวาระที่ 3** | **เรื่องเสนอเพื่อพิจารณา** |
|  | * 1. **พิจารณาแผนงานที่ขอรับการสนับสนุนงบประมาณกองทุนหลักประกันสุขภาพเทศบาลตำบลเวียง ประจำปีงบประมาณ พ.ศ. 2564**
 |
|  |  |
|  | **ประเภทที่ ๑ กิจกรรมสนับสนุนงบประมาณแก่หน่วยบริการสาธารณสุข** |
| นายภาณุวัฒน์ รุ่งแสงผอ.รพ.สต.เวียง  | นายภาณุวัฒน์ รุ่งแสง ผอ.รพ.สต.เวียง แนะนำบุคลากรมาใหม่ คุณอธิชา มุสิกา นักวิชาการสาธารณสุข ปฏิบัติงานที่ รพ.สต.เวียง ตั้งแต่วันที่ 3 พฤษภา ซึ่งมาทำงานที่นี่เป็นที่แรก จะมาช่วยขับเคลื่อนกิจกรรมทางด้านสารณสุข ร่วมถึงโครงการกองทุนฯ ด้วยผอ.รพ.สต.เวียง นำเสนอแผนงาน/โครงการในที่ประชุม ดังนี้ก่อนหน้านี้ได้เสนอแผนงาน/โครงการมา 10 แผนงาน แต่เนื่องจากสถานการณ์โควิดจึงไม่สามารถดำเนินการได้ จึงทำให้มีผลในเรื่องของการสรุปการประเมินผลโครงการ สำหรับวันนี้จะมีแผนงาน/โครงการ ที่สามารถดำเนินการได้ในสถานการณ์เช่นนี้**1. โครงการตำบลเวียงร่วมใจควบคุมเฝ้าระวังป้องกันไวรัสโคโรนา (Covid-19) ปีงบประมาณ ๒๕๖๔**กิจกรรม1. มีการจัดตั้งทีมเฝ้าระวังโควิด-19 ในระดับชุมชน ของตำบลเวียง

 ๒. มีทีมคัดกรองโควิด-19 กรณีมีการจัดงานต่างๆ หรือกิจกรรมรวมกลุ่มในพื้นที่ภายใต้มาตรการตามที่จังหวัดกำหนด ๓. มีการจัดตั้งทีมประเมินสุขภาพจิต ที่มีผลกระทบจากโรคระบาดโควิด-19 ในระดับชุมชนขั้นตอนการดำเนินงาน  - มีการตรวจคัดกรอง และเฝ้าระวังโรคโควิด-19 กรณีมีการจัดงานต่างๆ หรือกิจกรรมรวมกลุ่มในพื้นที่ภายใต้มาตรการตามที่จังหวัดกำหนด - ตรวจคัดกรองและเฝ้าระวังโรคโควิด-19 ในชุมชน ในกลุ่มบุคคลที่มาจากพื้นที่เสี่ยงเข้ามาในพื้นที่ - จัดหาวัสดุอุปกรณ์สนับสนุนในการป้องกันโรคโควิด-19 - จัดรณรงค์ประชาสัมพันธ์ให้ความรู้ ในเรื่องการป้องกันโรคโควิด-19 และการเข้ารับวัคซีนป้องกันโรคโควิด-19 เช่น รถแห่ประชาสัมพันธ์ แจกเอกสารแผ่นพับ ฯลฯ - รณรงค์ล้างทำความสะอาด ฆ่าเชื้อโรค ตามบริเวณที่พักอาศัย และพื้นที่สาธารณะในชุมชน - สรุปผลการดำเนินงานเป้าหมาย เขตพื้นที่รับผิดชอบ ตำบลเวียง จำนวน ๕ หมู่บ้าน ๑,๑๓๐ ครัวเรือน ประชากร ๓,๘๔๔คน  - อสม. ในเขตตำบลเวียง จำนวน ๘๕ คน - ประชาชนในเขตตำบลเวียง จำนวน ๕ หมู่บ้าน จำนวน ๑,๑๓๐ ครัวเรือนระยะเวลาดำเนินงาน ก.ค. ๖๔ - ก.ย ๖๔KPI1. อาสาสมัครสาธารณสุขได้มีการตรวจคัดกรองประชาชน เเละติดตามผู้ที่กลับมาจากจังหวัดพื้นที่ควบคุมสูงสุด เเละเสี่ยงสูงอย่างครบถ้วน

ตัวชี้วัดความสำเร็จ : ประชาชน กลุ่มเป้าหมายได้รับการตรวจคัดกรอง ร้อยละ ๑๐๐1. ประชาชนที่กลับมาจากจังหวัดพื้นที่ควบคุมสูงสุด เเละเสี่ยงสูง ได้รับการตรวจคัดกรองติดตามมาตรการครบ ๑๔ วันอย่างครบถ้วน

ตัวชี้วัดความสำเร็จ :ประชาชนที่กลับมาจากจังหวัดพื้นที่ควบคุมสูงสุดเเละเสี่ยงสูง ได้รับการตรวจคัดกรองติดตามครบ ๑๔ วันอย่างครบถ้วนร้อยละ ๑๐๐งบประมาณ 1. ค่าอาหาร และเครื่องดื่มทีมคัดกรอง จำนวน ๑๐ คน x ๑๐๐ บาท/มื้อ x ๑ ครั้ง x ๒๐ ครั้ง เป็นเงิน ๒๐,๐๐๐ บาท(เบิกจ่ายตามจริงที่ดำเนินการ) 2. ค่าเครื่องวัดอุณหภูมิแบบยิงหน้าผาก จำนวน ๔ เครื่องๆ ละ ๒,๕๐๐ บาท เป็นเงิน ๑๐,๐๐๐ บาท 3. ค่าหน้ากากอนามัยสำหรับผู้กักตัวที่บ้าน/ครอบครัว จำนวน ๓๐ กล่องๆ ละ ๑๐๐ บาท เป็นเงิน ๓,๐๐๐ บาท 4. ค่าเอกสารแผ่นพับ และวัสดุอุปกรณ์ป้องกันตนเองในการลงพื้นที่ เป็นเงิน ๕,๐๐๐บาทผู้รับผิดชอบ ว่าที่ ร.ต.หญิงมณฑิดา ชูแก้วผลลัพธ์ ๑. ประชาชนที่มีภาวะเสี่ยง และประชาชนทั่วไปในพื้นที่ได้รับการตรวจคัดกรอง ติดตาม สุขภาพอย่างเหมาะสม ๒. ประชาชนในพื้นที่ตำบลเวียง มีสุขภาวะที่ดี เเละปลอดภัยจากการติดเชื้อไวรัส โคโรนา 2019 (Coronavirus Disease 2019 (COVID-19)) |
| มติที่ประชุม | มีมติเห็นชอบให้ดำเนินโครงการโครงการตำบลเวียงร่วมใจควบคุมเฝ้าระวังป้องกันไวรัส โคโรนา (Covid-19) ปีงบประมาณ ๒๕๖๔ งบประมาณ 38,000 บาท |
|  |  |
|  | **ประเภทที่ 2 สนับสนุนให้กลุ่มหรือองค์กรประชาชน หรือหน่วยงานอื่นในพื้นที่** |
| นางสาวอมรรัตน์ ศรีนาคประธานชมรม อสม. | **1 .โครงการชาวเวียงร่วมใจป้องกันและควบคุมโรคไข้เลือดออก ปีงบประมาณ ๒๕๖4**วัตถุประสงค์  ๑.๑ เพื่อกำจัดแหล่งเพาะพันธุ์ลูกน้ำยุงลายในชุมชน ให้มีค่าHI ‹ ๑๐ ไม่น้อยกว่า ร้อยละ ๙๐  ๑.๒ เพื่อกำจัดแหล่งเพาะพันธุ์ลูกน้ำยุงลายในสถานที่สาธารณะให้มีค่า CI เท่ากับศูนย์ทุกแห่ง  ๑.๓ เพื่อให้ผู้ป่วยโรคไข้เลือดออกได้รับการควบคุมโรคทุกราย  1.4 เพื่อให้ชุมชนตระหนักและเห็นความสำคัญ ของปัญหาพร้อมทั้งเข้ามามีส่วนร่วม ในการดำเนินงาน เป้าหมาย  ๑) กลุ่มเป้าหมาย  ๑.๑.๑ หมู่บ้านในเขตรับผิดชอบ จำนวน ๕ หมู่บ้าน  ๑.๑.๒ สถานที่สาธารณะในเขตพื้นที่รับผิดชอบประกอบด้วย - โรงเรียน/วิทยาลัย 5 แห่ง - ศูนย์เด็กเล็ก 2 แห่ง - วัด ๓ แห่ง  - คริตจักร ๑ แห่ง - สำนักสงฆ์. ๑ แห่ง ๒) สถานที่ดำเนินการ  ๒.๑.๑ หมู่บ้านในเขตรับผิดชอบ จำนวน ๕ หมู่บ้าน  ๒.๒.๒ สถานที่สาธารณะในเขตพื้นที่รับผิดชอบประกอบด้วย  - โรงเรียน/วิทยาลัย 5 แห่ง - ศูนย์เด็กเล็ก 2 แห่ง - สวนน้ำ นาตาไท ๑ แห่ง  ๒.๓.๓ ศาสนสถาน  - วัด 3 แห่ง  - สำนักสงฆ์ ๑ แห่ง  - คริสตจักร ๑ แห่งวิธีการดำเนินงาน ๒.๑ กิจกรรมการควบคุมโรคไข้เลือดออกเฉพาะราย  ๒.๑.๑ พ่นหมอกควันกำจัดยุงตัวแก่บริเวณบ้านของผู้ป่วยในรัศมี ๑๕๐ เมตร และพ่น ในสถานศึกษากรณีผู้ป่วยเป็นนักเรียนในพื้นที่รับผิดชอบ ๒ ครั้งต่อผู้ป่วย ๑  รายหลังได้รับแจ้งไม่เกิน ๔๘ ชั่วโมง พร้อมควบคุมการระบาดในพื้นที่โดย แจกสเปรย์,โลชั่นกันยุง ทรายกำจัดลูกน้ำ และสำรวจลูกน้ำยุงลายในบ้าน ผู้ป่วยและบ้านในรัศมี ๒.๑.๒ ให้สุขศึกษาเรื่องการป้องกันและควบคุมโรคไข้เลือดออก ๒.๒.๓ ดำเนินการควบคุมกำจัดแหล่งเพาะพันธุ์ลูกน้ำยุงลาย โดยวิธี - ทางกายภาพ ปรับปรุงสิ่งแวดล้อม กำจัดภาชนะมูลฝอย - ใช้สารเคมี ใส่ทรายกำจัดลูกน้ำในภาชนะเก็บน้ำใช้และพ่นหมอกควัน  กำจัดยุงตัวแก่  - ทางชีวภาพ ให้มีการปลูกตะไคร้หอม และเลี้ยงปลาหางนกยูง ๒.๒ กิจกรรมการรณรงค์ป้องกันโรคไข้เลือดออกในสถานที่สาธารณะ ๒.๒.๑ ให้สุขศึกษาเรื่องการควบคุมป้องกันโรคไข้เลือดออก การทำลายแหล่ง เพาะพันธุ์และกำจัดลูกน้ำยุงลาย ๒.๒.๒ รณรงค์ให้มีการกำจัดแหล่งเพาะพันธุ์และกำจัดยุงลาย โดยวิธี - ทางกายภาพ รณรงค์ให้ดำเนินการกำจัดแหล่งเพาะพันธุ์ยุงลาย ใน สถานที่สาธารณะ - ใช้สารเคมี ใส่ทรายกำจัดลูกน้ำในภาชนะเก็บน้ำใช้และพ่นหมอกควัน กำจัดยุงลายตัวแก่ ๒.๓ กิจกรรมการรณรงค์ป้องกันโรคไข้เลือดอออกในชุมชน๒.๓.๑ ประสานหน่วยงานที่เกี่ยวข้อง เทศบาล โรงเรียน วัด ในการวางแผน ดำเนินการ๒.๓.๒ ให้สุขศึกษาเรื่องการควบคุมป้องกันโรคไข้เลือดออกและกระตุ้นให้ ชุมชนเกิดความตระหนักในการทำลายแหล่งเพาะพันธุ์และกำจัดลูกน้ำ ยุงลาย ๒.๓.๓ รณรงค์ให้มีการกำจัดแหล่งเพาะพันธุ์และกำจัดยุงลาย โดยวิธี -  ทางกายภาพ รณรงค์ให้ชุมชนดำเนินการกำจัดแหล่งเพาะพันธุ์ยุงลาย ในชุมชน  - ใช้สารเคมี ใส่ทรายกำจัดลูกน้ำในภาชนะเก็บน้ำใช้  - ทางชีวภาพ สนับสนุนให้ปลูกพืชไล่ยุง เช่น ตะไคร้หอม เลี้ยงปลากิน ลูกน้ำ เช่น ปลาหางนกยูง๒.๓.๔ มีการสำรวจลูกน้ำยุงลายโดย อสม. ทุกหลังคาเรือนทุกเดือน ๒.๔ ติดตามและประเมินผลระยะเวลาพค.– ก.ย. 25๖4งบประมาณ 1. กิจกรรมการควบคุมโรคไข้เลือดออกเฉพาะราย เป็นเงิน 12,5๐๐.-บาท  1.1 กรณีมีผู้ป่วยในชุมชนหรือเป็นนักเรียนในพื้นที่ค่าจ้างเหมาพ่นหมอกควัน และกำจัดลูกน้ำยุงลาย ๒,๕๐๐ บาทต่อครั้ง ประมาณผู้ป่วย 5 รายต่อปี (พ่น ๒ ครั้งต่อผู้ป่วย ๑ ราย ห่างกัน ๗ – ๑๐ วัน) รัศมี ๑๕๐ เมตร เป็นเงิน 12,5๐๐.-บาท  ๒. กิจกรรมการรณรงค์ป้องกันโรคไข้เลือดออกในสถานที่สาธารณะ เป็นเงิน 18,200.-บาท  ๒.๑. ค่าจ้างพ่นในโรงเรียน 5 แห่งๆ ละ ๔ ครั้งๆ ละ 5๐๐.-บาท  เป็นเงิน 10,๐๐๐.-บาท  ๒.๒ ค่าจ้างพ่นในศูนย์เด็กเล็ก 2 แห่งๆละ ๔ ครั้งๆ ละ 4๐๐.-บาท  เป็นเงิน 3,2๐๐.-บาท  ๒.๓ ค่าจ้างพ่นในวัดและสำนักสงฆ์ จำนวน 5 แห่งๆละ ๒ ครั้งๆ ละ 5๐๐.-บาท  เป็นเงิน 5,๐๐๐.-บาท  ๓. กิจกรรมการรณรงค์ป้องกันโรคไข้เลือดอออกในชุมชน เป็นเงิน 21,850- บาท  ๓.๑ สเปรย์กำจัดยุงขนาด ๖๐๐ มล. 3๐ กระป๋องๆ ละ ๘๕.-บาท (จ่ายในกรณีมีผู้ป่วยรายละ ๒ กระป๋อง ประมาณ 2๐ กระป๋อง และให้วัด ๑๐ กระป๋อง)  เป็นเงิน 2,550.-บาท  ๓.๒. ทรายกำจัดลูกน้ำ 4 ถังๆ ละ ๔,2๐๐.-บาท เป็นเงิน 16,8๐๐.-บาท  ๓.๓ โลชั่นทากันยุง (สำหรับให้ในบ้านผู้ป่วยและบ้านใกล้เคียงที่มีไข้ในกิจกรรมควบคุมโรค ไข้เลือดออกเฉพาะราย และผู้ป่วยมีไข้สงสัยไข้เลือดออกที่มารับบริการที่ รพ.สต. รายละ 2 ซ.) จำนวน 500 ซองๆ ละ ๕.- บาท เป็นเงิน 2,5๐๐.-บาท รวมเป็นเงิน 52,550.-บาท (เงินห้าหมื่นสองพันห้าร้อยห้าสิบบาทถ้วน \*\*หมายเหตุ ทุกรายการสามารถถัวเฉลี่ยกันได้\*\*ดัชนีชี้วัด ๑. อัตราป่วยโรคไข้เลือดออกไม่เกิน 50 ต่อแสนประชากรและไม่พบผู้ป่วยที่ เสียชีวิตจากโรคไข้เลือดออก๒. ดัชนีลูกน้ำยุงลายไม่เกินเกณฑ์ มาตรฐาน (ค่าHI<10,ค่าCI=0)3. ไม่พบการระบาดของโรคและไม่พบผู้ป่วย Generation ที่ 2 4. ชุมชนตระหนักและเห็นความสำคัญ ของปัญหาพร้อมทั้งเข้ามามีส่วนร่วม ในการดำเนินงาน |
| นายสุธน บุญทอง | โครงการไข้เลือดออกเป็นโครงการที่เราทำทุกปี อยากให้เตรียมการกันให้ดี เตรียมแผนเตรียมโครงการให้ดี เพราะพอเข้าฤดูฝน เราก็ต้องกันทำแล้ว ซึ่งปีนี้ถือว่าพิจารณาแผนกันช้ามาก |
| นางสาวอมรรัตน์ ศรีนาคประธานชมรม อสม.  | จริงๆแล้ว ทางชมรมได้เตรียมแผนงานโครงการไว้แล้ว แต่ติดสถานการณ์โควิดที่ไม่สามารถจัดประชุมคณะกรรมการฯ ได้ ปีนี้จึงล่าช้ามาถึงตอนนี้ |
| มติที่ประชุม | มีมติเห็นชอบให้ดำเนินโครงการ โครงการชาวเวียงร่วมใจป้องกันและควบคุมโรคไข้เลือดออก ปีงบประมาณ ๒๕๖4 งบประมาณ 52,550 บาท |
|  | **2. โครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 1 ตำบลเวียง** วัตถุประสงค์ ๑. เพื่อส่งเสริมให้ประชาชนในพื้นที่ หมู่ ๑ ตำบลเวียง ออกกำลังกายอย่างสม่ำเสมอ ๒. เพื่อให้ผู้สูงอายุในพื้นที่ลดภาวการณ์เจ็บป่วยด้วยโรคต่างๆ ๓. เพื่อให้ประชาชนและผู้สูงอายุในพื้นที่ตระหนักและเห็นความสำคัญในการออกกำลังกายเป้าหมาย ผู้สูงอายุและประชาชน ผู้สนใจพื้นที่ หมู่ ๑ ตำบลเวียง จำนวน ๒๐ คนวิธีการดำเนินงาน ๑.ประชุมคณะกรรมการชมรมเพื่อรวบรวมข้อมูล เขียนโครงการ  ๒.เสนอโครงการต่อคณะกรรมการ กองทุนเพื่อขอความเห็นชอบ ๓.จัดซื้อวัสดุอุปกรณ์ ๔.ติดต่อวิทยากรเพื่อฝึกซ้อมการรำไม้พลอง 5.จัดให้ความรู้เบื้องต้นเกี่ยวกับการออกกำลังกาย  6.ดำเนินการออกกำลังกาย รำไม้พลองระยะเวลาดำเนินงาน ก.ค.- ก.ย. ๒๕๖๔งบประมาณ ๑.ค่าเครื่องกระจายเสียง พร้อมอุปกรณ์ ๑ ชุด ๆ ละ ๖,๐๐๐ บาท ๒.ไม้พลอง ทำจากท่อ PVC ขนาดเส้นผ่าศูนย์กลาง ๑ นิ้ว จำนวน ๒๐ อัน ๆ ละ ๕๐ บาท จำนวนเงิน ๑,๐๐๐ บาท ๓.แฟลชไดร์ฟ ๑ อันๆ ละ ๑๕๐ บาท เป็นเงิน ๑๕๐ บาท ๔.ค่าตอบแทนวิทยากร ชั่วโมงละ ๓๐๐ บาท จำนวน ๗ ชั่วโมง เป็นเงิน 2,1๐๐ บาท 5.ค่าไวนิลแผ่นป้ายประชาสัมพันธ์โครงการ ขนาด ๑.๕๐X๒ เมตร ผืนละ ๕๐๐ บาท จำนวน ๑ ผืน เป็นเงิน ๕๐๐ 6.ค่าน้ำดื่ม 250 บาทรวมทั้งสิ้น 10,000 บาท (หนึ่งหมื่นบาทถ้วน)(ค่าใช้จ่ายทุกรายการสามารถถัวเฉลี่ยกันได้)ดัชนีชี้วัด๑.ประชาชนที่เป็นแกนนำ จำนวน ๒๐ คน ได้เป็นผู้นำในการออกกำลังกายด้วยการรำไม้พลองทุกวัน๒.ผู้สูงอายุในพื้นที่ หมู่ ๑ สนใจออกกำลงกายเพิ่มขึ้นไม่น้อยกว่าร้อยละ ๕๐ประชาชนและผู้สูงอายุในพื้นที่ตระหนักและเห็นความสำคัญในการออกกำลังกาย |
| มติที่ประชุม | มีมติเห็นชอบให้ดำเนินโครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 1 ตำบลเวียง งบประมาณ 10,000 บาท   |
|  | **3. โครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 4 ตำบลเวียง**วัตถุประสงค์ ๑.เพื่อส่งเสริมให้ประชาชนในพื้นที่ หมู่ 4 ตำบลเวียง ออกกำลังกายอย่างสม่ำเสมอ ๒.เพื่อให้ผู้สูงอายุในพื้นที่ลดภาวการณ์เจ็บป่วยด้วยโรคต่างๆ ๓. เพื่อให้ประชาชนและผู้สูงอายุในพื้นที่ตระหนักและเห็นความสำคัญในการออก กำลังกายเป้าหมาย ผู้สูงอายุและประชาชน ผู้สนใจพื้นที่ หมู่ 4 ตำบลเวียง จำนวน ๒๐ คนวิธีการดำเนินงาน ๑. ประชุมคณะกรรมการชมรมเพื่อรวบรวมข้อมูล เขียนโครงการ  ๒. เสนอโครงการต่อคณะกรรมการ กองทุนเพื่อขอความเห็นชอบ ๓. จัดซื้อวัสดุอุปกรณ์ ๔. ติดต่อวิทยากรเพื่อฝึกซ้อมการรำไม้พลอง 5. ดำเนินการออกกำลังกาย รำไม้พลองระยะเวลาดำเนินงาน ก.ค.-ก.ย. ๒๕๖๔งบประมาณ ๑.ค่าเครื่องกระจายเสียง พร้อมอุปกรณ์ ๑ ชุด ๆ ละ ๖,๐๐๐ บาท ๒.ไม้พลอง ทำจากท่อ PVC ขนาดเส้นผ่าศูนย์กลาง ๑ นิ้ว จำนวน ๒๐ อัน ๆ ละ ๕๐ บาท จำนวนเงิน ๑,๐๐๐ บาท ๓.แฟลชไดร์ฟ ๑ อันๆ ละ ๑๕๐ บาท เป็นเงิน ๑๕๐ บาท ๔.ค่าตอบแทนวิทยากร ชั่วโมงละ ๓๐๐ บาท จำนวน ๗ ชั่วโมง เป็นเงิน 2,1๐๐ บาท 5.ค่าไวนิลแผ่นป้ายประชาสัมพันธ์โครงการ ขนาด ๑.๕๐X๒ เมตร ผืนละ ๕๐๐ บาท จำนวน ๑ ผืน เป็นเงิน ๕๐๐ บาท 6.ค่าน้ำดื่ม ๒๕๐ บาทรวมทั้งสิ้น 10,000 บาท (หนึ่งหมื่นบาทถ้วน) (ค่าใช้จ่ายทุกรายการสามารถถัวเฉลี่ยกันได้)ดัชนีชี้วัด ๑.ประชาชนที่เป็นแกนนำ จำนวน ๒๐ คน ได้เป็นผู้นำในการออกกำลังกายด้วยการรำไม้พลองทุกวัน ๒.ผู้สูงอายุในพื้นที่ หมู่ 4 สนใจออกกำลงกายเพิ่มขึ้นไม่น้อยกว่าร้อยละ ๕๐(หนึ่งหมื่นบาทถ้วน) รวมทั้งสิ้น 10,000 บาท |
| นายสุริยา เชื่องช้างผู้ช่วย สสอ.ไชยาที่ปรึกษากองทุนฯ | โครงการออกกำลังกาย เราจะเบิกค่าน้ำดื่มไม่ได้ เนื่องจากน้ำดื่มก็อยู่ในค่าอาหารหรืออาหารว่างสำหรับการจัดฝึกอบรมหรือให้ความรู้ ดังนั้นหากจะเบิกค่าน้ำดื่ม ก็ให้เพิ่มวิธีดำเนินการอีก 1 ข้อ คือจัดให้ความรู้เบื้องต้นเกี่ยวกับการออกกำลังกาย ซึ่งสอดคล้องกับการมีวิทยากรเพื่อฝึกซ้อมการรำไม้พลอง ที่มีอยู่แล้วในข้อ 4.  |
| มติที่ประชุม | มีมติเห็นชอบให้ดำเนินโครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 4 ตำบลเวียง งบประมาณ 10,000 บาท |
| นางสุภาพร วันนิยมผู้อำนวยการโรงเรียนวัดพระบรมธาตุไชยา | **4. โครงการ ออกกำลังกายด้วยท่ารำมวยไทย**นางสุภาพร วันนิยม ผู้อำนวยการโรงเรียนวัดพระบรมธาตุไชยาเสนอโครงการ ดังนี้วัตถุประสงค์ 1. เพื่อส่งเสริมให้นักเรียนมีสุขภาพแข็งแรง ไม่มีโรคภัยไข้เจ็บ มีสุขนิสัย สุขภาพกาย สุขภาพจิตที่ดี 2. เพื่ออนุรักษ์สืบสานศิลปะการป้องกันตัวของอำเภอ ไชยาให้คงอยู่เป้าหมาย นักเรียนโรงเรียนวัดพระบรมธาตุไชยา จำนวน 168 คนวิธีการดำเนินงาน 1. ประชุมครู ชี้แจงเพื่อของบประมาณจากกองทุนหลักประกันสุขภาพเทศบาลตำบลเวียง 2. เสนอโครงการเพื่อขออนุมัติ 3. จัดจ้างวิทยากรเพื่อฝึกซ้อมท่ารำมวยไทย 4. ดำเนินการออกกำลังกายด้วยท่ารำมวยไทย 5. สรุป ประเมินผล และรายงานผลการจัดกิจกรรมตามโครงการระยะเวลา พ.ค.-ก.ย. 2564งบประมาณ ค่าตอบแทนวิทยากร จำนวน 33 ชั่วโมง ๆ ละ 300 บาทเป็นเงิน 9,900 บาท รวมทั้งสิ้น 9,900 บาท (เก้าพันเก้าร้อยบาทถ้วน)ดัชนีชี้วัด 1. ร้อยละ 80 ของนักเรียนที่เข้าร่วมกิจกรรม มีสุขภาพแข็งแรง ไม่มีโรคภัยไข้เจ็บ และมีสุขภาพกายและจิตที่ดี 2. ร้อยละ 80 ของนักเรียนที่มีความสามารถในการออกกำลังกายด้วยท่ารำมวยไทยได้ 3. นักเรียนมีความพึงพอใจต่อการเข้าร่วมกิจกรรมอยู่ในระดับดีขึ้นไป |
| นายสุริยา เชื่องช้างผู้ช่วย สสอ.ไชยาที่ปรึกษากองทุนฯ | เป็นโครงการที่ดีที่เกี่ยวกับการอนุรักษ์การรำมวยไทย เป็นการออกกำลังกายตรงตามวัตถุประสงค์ของกองทุน แต่ต้องปรับโครงการว่าดำเนินการจัดกิจกรรม คือทำอะไร เพื่ออะไร มีการส่งเสริมการออกกำลังกาย มีการฝึกการรำมวยไทย หรือสาธิตการรำมวยไทย สำหรับงบประมาณ 1 ชม. 2 ชม. ให้ระบุไปเลยว่าวันละ 2 ชม. ๆ ละเท่าไรเป็นจำนวนกี่บาท จำนวนกี่วัน เพื่อให้คณะกรรมการได้พิจารณา โดยให้แก้ไขในที่ประชุมได้เลย |
| มติที่ประชุม | มีมติเห็นชอบให้ดำเนินโครงการ ออกกำลังกายด้วยท่ารำมวยไทย งบประมาณ 9,900 บาท |
|  |  |
| นางสุภาพร วันนิยมผู้อำนวยการโรงเรียนวัดพระบรมธาตุไชยา | **5. โครงการน้ำดื่มเพื่อสุขภาพที่ดีของน้อง**กิจกรรม 1. เพื่อให้นักเรียนมีน้ำที่สะอาด ถูกสุขอนามัยที่ดี 2. เพื่อมีเครื่องกรองน้ำที่ได้มาตรฐานเป้าหมาย เครื่องกรองน้ำ จำนวน 1 ชุดวิธีการดำเนินการ 1. ประชุมครู ชี้แจงเพื่อของบประมาณจากกองทุนหลักประกันสุขภาพเทศบาลตำบลเวียง 2. เสนอโครงการ 3. จัดซื้อเครื่องกรองน้ำ 4. สรุป ประเมินผล และรายงานผลการจัดกิจกรรม ตามโครงการระยะเวลา ต.ค. 2563 – ก.ย. 2564งบประมาณ เครื่องกรองน้ำ จำนวน 1 ชุด เป็นเงิน 100,000 บาทดัชนีชี้วัด 1. ร้อยละ 100 ของนักเรียน มีสุขภาพแข็งแรงไม่มีโรคภัยไข้เจ็บ  2. ครู นักเรียน มีความพึงพอใจต่อโครงการน้ำดื่มเพื่อสุขภาพที่ดีของน้องอยู่ในระดับดีขึ้นไป |
| นางรัตน์สุดา เพชรย้อยกรรมการและผู้ช่วยเลขานุการ | สืบเนื่องจากการประชุมคณะกรรมการกองทุนฯ เมื่อวันที่ 9 เมษายน 2565 เนื่องจากผู้เสนอโครงการไม่ได้เข้าร่วมประชุมเพื่อชี้แจงรายละเอียดโครงการ ที่ประชุมจึงมีมติให้นำเสนอคณะอนุกรรมการฯ พิจารณาก่อนนำเข้าที่ประชุมในวันนี้ ซึ่งคณะอนุกรรมการฯ ได้พิจารณาแล้ว ปรากฏว่าตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 วัตถุประสงค์ของกองทุนข้อ 10 (2) เพื่อสนับสนุนและส่งเสริมการจัดกระบวนการหรือกิจกรรมสร้างเสริมสุขภาพ และการป้องกันโรคขององค์กรหรือกลุ่มประชาชน หรือหน่วยงานอื่น หากมีความจำเป็นต้องจัดหาครุภัณฑ์เพื่อการจัดบริการสาธารณสุขฯ ให้สนับสนุนได้ในวงเงินไม่เกิน 10,000 บาท/โครงการโครงการน้ำดื่มเพื่อสุขภาพที่ดีของน้อง โดยมีเป้าหมายเพื่อจัดซื้อเครื่องกรองน้ำ จำนวน 1 ชุด เป็นเงิน 100,000 บาท ไม่เป็นไปตามวัตถุประสงค์ของกองทุน  |
| ที่ประชุม | รับทราบ |
|  |  |
| นางสุภาพร วันนิยมผู้อำนวยการโรงเรียนวัดพระบรมธาตุไชยา | **6. โครงการส่งเสริมภาวะทุพโภชนาการและรูปร่างสมส่วนตามมาตรฐานในเด็กวัยเรียน**กิจกรรม/วัตถุประสงค์ 1. เพื่อเพิ่มการเข้าถึงบริการสุขภาพเด็กวัยเรียนในด้านการเฝ้าระวังภาวะโภชนาการ 2. เพื่อส่งเสริมภาวะโภชนาการในเด็กวัยเรียนมีรูปร่างสมส่วนตามมาตรฐาน 3. เพื่อแก้ไขปัญหาภาวะทุพโภชนาการ อ้วน ผอม เตี้ย 4. เพื่อวัดผล ประเมินผล รายงานภาวะทุพโภชนาการทุก 3 เดือน ต่อ สพปสฎ.2เป้าหมาย นักเรียนโรงเรียนวัดพระบรมธาตุไชยา จำนวน 168 คนวิธีการดำเนินการ 1. แต่งตั้งคณะกรรมการดำเนินโครงการ 2. คณะกรรมการประชุมร่วมกันวางแผนจัดทำโครงการ 3. จัดประชุมชี้แจงรายละเอียดแนวทางของโครงการให้ผู้บริหารและคณะครูเข้าใจในการดำเนินงาน 4. ดำเนินงานอบรมตามโครงการโดยวิทยากรที่มีความสามารถ 5. สรุปผลการดำเนินงานตามโครงการระยะเวลา ต.ค.2563 – ก.ย.2564งบประมาณ 1. ค่าอาหารกลางวัน จำนวน 168 คนๆละ 50 บาท เป็นเงิน 8,400 บาท 2. ค่าอาหารว่างพร้อมเครื่องดื่ม จำนวน 168 คนๆละ 25 บาท จำนวน 2 มื้อ เป็นเงิน 8,400 บาท 3. ค่าวิทยากร 2 คนๆละ 3 ชั่วโมงๆละ 600 บาท เป็นเงิน 3,600 บาท  4. ค่าป้ายโครงการ ขนาด 1.2 × 2.40 เมตร จำนวน 1 ป้ายเป็นเงิน 500 บาท 5. ค่าวัสดุในการจัดบอร์ด จำนวน 3 บอร์ด เป็นเงิน 3,000 บาท รวมเป็นเงิน 23,900 บาทดัชนีชี้วัด 1. ร้อยละ 80 ของนักเรียนมีรูปร่างสมส่วนตามมาตรฐาน 2. ร้อยละ 8 ของนักเรียนมีปัญหาภาวะทุพโภชนาการ อ้วน ผอม เตี้ย ลดลง |
| นายสุริยา เชื่องช้างผู้ช่วยสาธารณสุขอำเภอไชยาที่ปรึกษา กองทุนฯ | ถ้าโครงการนี้ เราต้องการแก้ปัญหาในเด็ก ให้เด็กได้มีภาวะสมส่วน 1.เด็กอ้วน 2.เด็กผอม 3.เด็กเตี้ย ถ้าเป้าหมายเราไป focus ที่เด็ก เด็กแก้ได้หรือไม่ หรือเราไป focus ที่ผู้ปกครอง ที่คนทำอาหารในโรงเรียน น่าจะตรงกับวัตถุประสงค์ของโครงการ แต่ถ้าทำเพื่อให้เด็กรู้ก็ได้ เพื่อให้เด็กได้เลือกซื้อเลือกกินได้ แต่เด็กประถมส่วนใหญ่แล้วจะทานข้าวกับที่โรงเรียน หากเป้าหมายทำกับผู้ปกครองหรือผู้ทำอาหารในโรงเรียนก็จะตรงกับวิธีแก้ปัญหา แต่หากคิดว่าทำในเด็กแล้วแก้ไขได้ก็ได้ ซึ่งนายสุริยา เชื่องช้างมองในส่วนของนักสาธารณสุข ว่าหากจะแก้ปัญหาตรงนี้ก็ควรจะทำกับคนที่ทำอาหารหรือผู้ปกครอง  |
| นางสุภาพร วันนิยมผอ.รร.วัดพระบรมธาตุไชยา | เปลี่ยนเป้าหมายจากนักเรียนโรงเรียนวัดพระบรมธาตุไชยา จำนวน 168 คนเป็น ผู้ปกครอง จำนวน 168 คน |
| นางสำรวย วงค์สมันปลัดเทศบาลตำบลเวียงเลขานุการกองทุน | ขอเสริมเพื่อพิจารณาดังนี้ ในกรณีที่เราประสงค์ให้ผู้ปกครองเข้าร่วม หากจะต้องเบิกค่าอาหารกลางวัน จะต้องเพิ่มชั่วโมงในการอบรมให้สอดคล้องกับการเบิก หากจะอบรมเพียง 3 ชั่วโมงไม่ว่าจะเป็นช่วงเช้าหรือบ่ายจะเบิกค่าอาหารกลางวันไม่ได้ ดังนั้นจึงต้องแก้ในส่วนของชั่วโมงการอบรม แต่หากเป้าหมายเป็นนักเรียน และประสงจะเบิกค่าอาหารกลางวัน ก็ให้งดอาหารกลางวันของทางโรงเรียน เพื่อไม่ให้เป็นการเบิกที่ซ้ำซ้อนกัน |
| นางวรรณดี สุดสวาสดิ์ท้องถิ่นอำเภอไชยา | เนื่องจาก ณ เวลานี้มีสถานการณ์โควิดระบาด เป้าหมาย 168 คนไม่น่าจะจัดได้ในเวลาเดียวกัน น่าจะจัดได้รุ่นละ 50 คน |
| นางสำรวย วงค์สมันปลัดเทศบาลตำบลเวียงเลขานุการกองทุน | สำหรับระยะเวลา หลังจากอนุมัติแล้วสามารถทำได้เลยในเดือนกรกฎาคม สิงหาคม สามารถทำได้เป็นรุ่น หรือคุณครูสามารถจัดแบ่งชั้นเรียนออกเป็นรุ่น และจะสามารถดำเนินการได้ทั่ว 168 คน |
| นายสุริยา เชื่องช้างผู้ช่วย สสอ.ไชยาที่ปรึกษากองทุนฯ | ในการทำโครงการให้เอาปัญหาเป็นที่ตั้ง ไม่ใช่เอางบประมาณเป็นที่ตั้ง ซึ่งหากเอาเฉพาะเด็กอ้วนไม่ใช่เอาเด็กทั้งหมดเป็นเป้าหมายก็จะไม่มีปัญหาเรื่องงบประมาณ |
| ที่ประชุม | ได้พิจารณาเรื่องค่าวิทยากร ในข้อ 3.ค่าวิทยากร 2 คนๆละ 3 ชั่วโมง ๆ ละ 600 บาท เป็นเงิน 3,600 บาท |
| นางสำรวย วงค์สมันปลัดเทศบาลตำบลเวียงเลขานุการกองทุน | เนื่องจากเป้าหมาย 168 คน จึงอาจจำเป็นต้องใช้วิทยากร 2 คน ในการช่วยให้ทั่วถึงเด็กทุกคน เด็กจะได้ไม่เบื่อ ดังนั้นค่าวิทยากร จึงเป็น 3,600 คน แต่ต้องปรับข้อความเป็นดังนี้- ค่าวิทยากร 2 คน ๆ ละ 6 ชั่วโมง ๆ ละ 300 บาท เป็นเงิน 3,600 บาท |
| นายธวัชชัย ด้วงโยธาประธานชมรมผู้สูงอายุตำบลเวียง | จำนวนชั่วโมงให้ความรู้ติดต่อกัน 6 ชั่วโมงใน 1 วัน ในเรื่องเดียวกัน เด็กจะล้าไปหรือไม่ ถ้าเราทำเป็นรุ่นๆ จะดีกว่าหรือไม่ |
| นางสำรวย วงค์สมันปลัดเทศบาลตำบลเวียงเลขานุการกองทุน | เนื่องจากเกลี่ยงบประมาณไม่ลงตัว จึงขอนำเสนอถ้าเราทำเป็น 3 รุ่น ได้หรือไม่ เด็กเท่าเดิม 1. ชั้น ป.1-ป.2 2. ชั้น ป.3-ป.4 3. ชั้น ป.5-ป.6 ค่าอาหารกลางวันไม่เบิก ค่าวิทยากร 2,700 บาท อาหารว่าง 3 มื้อ.....ซึ่งที่ประชุมยังสรุปไม่ได้ |
| นายธวัชชัย ด้วงโยธาประธานชมรมผู้สูงอายุตำบลเวียง | สอบถามเรื่องค่าตอบแทนวิทยากร |
| นางสำรวย วงค์สมันปลัดเทศบาลตำบลเวียงเลขานุการกองทุน | ชี้แจงค่าตอบแทนวิทยากร ดังนี้-ข้าราชการ ชั่วโมงละ 600บาท -บุคคลภายนอก พิจารณาได้ถึงชั่วโมงละ 1,800 บาทแต่เนื่องสำหรับงานกองทุนหลักประกันสุขภาพ สามารถกำหนดค่าตอบแทนได้ แต่กองทุนฯ ได้กำหนดไว้ที่ชั่วโมงละ 300 บาท |
| มติที่ประชุม | เนื่องจากติดปัญหาเรื่องรายละเอียดหลายอย่าง จึงขอให้นำเข้าที่ประชุมคณะอนุกรรมการพิจารณาอีกครั้ง |
|  |  |
|  | **ประเภทที่ 3 กิจกรรมเพื่อสนับสนุนและส่งเสริมกิจกรรมการสร้างเสริมสุขภาพ การป้องกันโรค การฟื้นฟูสมรรถภาพ และการรักษาพยาบาลระดับปฐมภูมิเชิงรุกฯ** |
| นางเยาวลักษณ์ คงนครครู ศพด.วัดพระบรมธาตุไชยา | **1. โครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็ก**วัตถุประสงค์ 1. เพื่อส่งเสริมให้ความรู้เรื่องทันตอนามัยในเด็กปฐมวัย เพื่อสร้างสุขนิสัยและฝึกทักษะการดูแลความสะอาดช่องปากให้แก่เด็ก 2. เพื่อให้ครูผู้ดูแลเด็กและผู้ปกครองมีความรู้และตระหนักถึงความสำคัญของการส่งเสริมสุขภาพและป้องกันโรคติดต่อของเด็กเล็ก 3. เพื่อส่งเสริมและสร้างความตระหนักแก่ครู ผู้ดูแลเด็ก ผู้ปกครองและผู้ประกอบการอาหารกลางวันได้มีการจัดการด้านการส่งเสริมโภชนาการให้กับเด็กได้อย่างเหมาะสมเป้าหมาย 1. เด็กเล็กใน ศพด.วัดพระบรมธาตุไชยา จำนวน 37 คน 2. ผู้ปกครอง จำนวน 37 คน 3. ครู จำนวน 3 คน 4. ผู้รับเหมาประกอบอาหาร จำนวน 1 คนวิธีการดำเนินการ 1. จัดประชุมคณะกรรมการศูนย์พัฒนาเด็กเล็ก 2. ส่งแผนงานขอสนับสนุนงบประมาณ 3. ขออนุมัติโครงการ 4. จัดประชุมชี้แจงการจัดทำโครงการ 5. จัดหาวิทยากรให้ความรู้ทันตกรรมและสุขภาพปากในเด็กเล็ก 6. จัดสาธิตการแปรงฟันให้ความรู้แก่ผู้ปกครอง 7. จัดอบรมเพื่อให้ความรู้เกี่ยวกับโรคติดต่อที่จะเกิดกับเด็กเล็กแก่ผู้ปกครองระยะเวลาดำเนินงาน พ.ค.-ก.ย. 2564งบประมาณ - ค่าอาหารกลางวันสำหรับผู้ปกครอง จำนวน 37 คน ๆ ละ 50 บาท/มื้อ จำนวน 1 มื้อ เป็นเงิน 1,850 บาท - ค่าอาหารว่างและเครื่องดื่มสำหรับผู้ปกครอง จำนวน 37 คน ๆ ละ 25 บาท/มื้อจำนวน 2 มื้อ เป็นเงิน 1,850 บาท - ค่าป้ายไวนิลประชาสัมพันธ์โครงการ ขนาด กว้างxยาว 120x150 เซนติเมตรเป็นเงิน 450 บาท - ค่าวัสดุสาธิตในการอบรม เช่น แก้วน้ำ แปรงสีฟัน ยาสีฟัน เป็นเงิน 5,750 บาท - ค่าตอบแทนวิทยากรให้ความรู้เรื่องทันตกรรมและสุขภาพปากในเด็กเล็ก และโรคติดต่อที่จะเกิดกับเด็กเล็ก จำนวน 1 คน 300 บาท/ชม. จำนวน 2 ชม. เป็นเงิน 600 บาทรวมทั้งสิ้น 10,500 บาท (หนึ่งหมื่นห้าร้อยบาทถ้วน) |
| มติที่ประชุม | มีมติเห็นชอบให้ดำเนินโครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็กโรงเรียนวัดพระบรมธาตุไชยา งบประมาณ 10,500 บาท |
|  |  |
| นางลิลาวรรณ ทองพรหมครู ศพด.บ้านสามสัก | **2. โครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็กบ้านสามสัก**วัตถุประสงค์ 1. เพื่อส่งเสริมให้ความรู้เรื่องทันตอนามัยในเด็กปฐมวัย เพื่อสร้างสุขนิสัยและฝึกทักษะการดูแลความสะอาดช่องปากให้แก่เด็ก 2. เพื่อให้ครูผู้ดูแลเด็กและผู้ปกครองมีความรู้และตระหนักถึงความสำคัญของการส่งเสริมสุขภาพและป้องกันโรคติดต่อของเด็กเล็ก 3. เพื่อส่งเสริมและสร้างความตระหนักแก่ครู ผู้ดูแลเด็ก ผู้ปกครองและผู้ประกอบการอาหารกลางวันได้มีการจัดการด้านการส่งเสริมโภชนาการให้กับเด็กได้อย่างเหมาะสมเป้าหมาย 1. เด็กเล็กใน ศพด.บ้านสามสัก จำนวน 39 คน 2. ผู้ปกครอง จำนวน 39 คน 3. ครู จำนวน 3 คน 4. ผู้รับเหมาประกอบอาหาร จำนวน 1 คนวิธีการดำเนินการ 1. จัดประชุมคณะกรรมการศูนย์พัฒนาเด็กเล็ก 2. ส่งแผนงานขอสนับสนุนงบประมาณ 3. ขออนุมัติโครงการ 4. จัดประชุมชี้แจงการจัดทำโครงการ 5. จัดหาวิทยากรให้ความรู้ทันตกรรมและสุขภาพปากในเด็กเล็ก 6. จัดสาธิตการแปรงฟันให้ความรู้แก่ผู้ปกครอง 7. จัดอบรมเพื่อให้ความรู้เกี่ยวกับโรคติดต่อที่จะเกิดกับเด็กเล็กแก่ผู้ปกครองระยะเวลาดำเนินงาน พ.ค.-ก.ย. 2564 งบประมาณ - ค่าอาหารกลางวันสำหรับผู้ปกครอง จำนวน 39 คน ๆ ละ 50 บาท/มื้อ จำนวน 1 มื้อ เป็นเงิน 1,950 บาท - ค่าอาหารว่างและเครื่องดื่มสำหรับผู้ปกครอง จำนวน 37 คน ๆ ละ 25 บาท/มื้อจำนวน 2 มื้อ เป็นเงิน 1,950 บาท - ค่าป้ายไวนิลประชาสัมพันธ์โครงการ ขนาด กว้างxยาว 120x150 เซนติเมตรเป็นเงิน 450 บาท - ค่าวัสดุอุปกรณ์อื่นๆเช่น แปรงสีฟัน ยาสีฟัน แก้วน้ำ เจลล้างมือ ไม้กวาดดอกหญ้า ไม้ถูพื้น น้ำยาถูพื้น น้ำยาล้างห้องน้ำ ซันไลน์ เป็นต้น เป็นจำนวนเงิน 5,850บาท - ค่าตอบแทนวิทยากรให้ความรู้เรื่องทันตกรรมและสุขภาพปากในเด็กเล็ก และโรคติดต่อที่จะเกิดกับเด็กเล็ก จำนวน 1 คน 300 บาท/ชม. จำนวน 2 ชม. เป็นเงิน 600 บาทรวมทั้งสิ้น 10,800 บาท (หนึ่งหมื่นแปดร้อยบาทถ้วน) |
| มติที่ประชุม | มีมติเห็นชอบให้ดำเนินโครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็กบ้านสามสัก งบประมาณ 10,800 บาท |
|  |  |
|  | **3.2 พิจารณาโครงการที่ขอรับการสนับสนุนงบประมาณกองทุนหลักประกันสุขภาพเทศบาลตำบลเวียง ประจำปีงบประมาณ พ.ศ. 2564 รายละเอียดตามที่แจกให้** |
|  | **กิจกรรมประเภทที่ 1****1. โครงการตำบลเวียงร่วมใจควบคุมเฝ้าระวังป้องกันไวรัสโคโรนา (Covid-19) ปีงบประมาณ ๒๕๖๔** |
| นายภาณุวัฒน์ รุ่งแสงผอ.รพ.สต.เวียง | นายภาณุวัฒน์ รุ่งแสง ผอ.รพ.สต.เวียง ได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
|  | **กิจกรรมประเภทที่ 2****1. โครงการชาวเวียงร่วมใจป้องกันและควบคุมโรคไข้เลือดออก ปีงบประมาณ ๒๕๖4** |
| นางสาวอมรรัตน์ ศรีนาคประธานชมรม อสม.ต.เวียง | นางสาวอมรรัตน์ ศรีนาค ประธานชมรม อสม.ต.เวียง ได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
|  | **2. โครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 1 ตำบลเวียง**  |
| นายธวัชชัย ด้วงโยธาประธานชมรมผู้สูงอายุ ตำบลเวียง | นายธวัชชัย ด้วงโยธา ประธานชมรมผู้สูงอายุ ต.เวียง ได้นำเสนอโครงการให้ที่ประชุมพิจารณา |
|  | **3. โครงการ ออกกำลังกายเพื่อสุขภาพ "ขยับกายสบายดีด้วยการรำไม้พลอง" หมู่ที่ 4 ตำบลเวียง** |
| นายธวัชชัย ด้วงโยธาประธานชมรมผู้สูงอายุ ตำบลเวียง | นายธวัชชัย ด้วงโยธา ประธานชมรมผู้สูงอายุ ต.เวียง ได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
|  | **4. โครงการ ออกกำลังกายด้วยท่ารำมวยไทย** |
| นางสุภาพร วันนิยมผอ.รร.วัดพระบรมธาตุไชยา | นางสุภาพร วันนิยม ผอ.รร.วัดพระบรมธาตุไชยา ได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
|  | **กิจกรรมประเภทที่ 3****1. โครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็กวัดพระบรมธาตุไชยา** |
| นางเยาวลักษณ์ คงนครครู ศพด.วัดพระบรมธาตุไชยา | นางเยาวลักษณ์ คงนคร ครู ศพด.วัดพระบรมธาตุไชยาได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
|  | **2. โครงการ ส่งเสริมป้องกันโรคติดต่อและสุขภาพภาวะโภชนาการเด็กปฐมวัยในศูนย์พัฒนาเด็กเล็กบ้านสามสัก** |
| นางลิลาวรรณ ทองพรหมครู ศพด.บ้านสามสัก | นางลิลาวรรณ ทองพรหม ครู ศพด.บ้านสามสัก ได้นำเสนอโครงการให้ที่ประชุมพิจารณา |
| มติที่ประชุม | เห็นชอบตามที่เสนอ |
|  |  |
| **ระเบียบวาระที่ 1**  | **เรื่องอื่น ๆ** |
| นางวรรณดี สุดสวาสดิ์ท้องถิ่นอำเภอไชยา | กรณีเป็นโครงการอบรม ให้ความรู้ ขอให้แนบกำหนดการมาด้วย เพื่อจะได้พิจารณาว่าเรื่องที่จะอบรมตรงตามหลักการเหตุผล วัตถุประสงค์กองทุนหรือไม่ |
| ที่ประชุม | รับทราบ |
| นางวรรณดี สุดสวาสดิ์ท้องถิ่นอำเภอไชยา | ให้หมายเหตุในหนังสือเชิญประชุมว่า ให้ผู้เสนอโครงการเข้าร่วมประชุมเพื่อชี้แจ้งโครงการด้วยตนเอง หากไม่เข้าร่วมจะถือว่าสละสิทธิ์ |
| นางรัตน์สุดา เพชรย้อยผู้ช่วยเลขานุการกองทุน | รับทราบ |
| นายสุธน บุญทองประธานคณะกรรมการ | กรรมการมีเรื่องอื่นๆ อีกหรือไม่...........หากไม่มี ผมขอปิดประชุม และขอบขอบคุณทุกคนที่มาประชุมในวันนี้มากครับ |
|  |  |
| ปิดประชุมเวลา  | 16.30 น. |
|  |  .................................................ผู้จดรายงานการประชุม(นางรัตน์สุดา เพชรย้อย)กรรมการและผู้ช่วยเลขานุการกองทุน |
|  |  |
|  |  ................................................ผู้ตรวจรายงานการประชุม (นายสุธน บุญทอง) ประธานกองทุนหลักประกันสุขภาพเทศบาลตำบลเวียง |